
Saksbeskrivelse ekstraordinært årsmøte august 2024

Bakgrunn: 
Haugesund volleyballklubb KFUK-KFUM har i en årrekke drevet klubben tilnærmet uavhengig av KFUK-KFUM både organisatorisk og økonomisk. Klubben er både formelt og organisatorisk en del av idrettsforbundet og har jobbet etter idrettens verdier og organisatoriske prinsipper. 
Styret mener at det er det ryddigste og organisatorisk riktigste å etablere klubben som et selvstendig idrettslag utenfor KFUK-KFUM.  
Praktiske konsekvenser av et slikt valg vil være: 
· Mindre rapportering og enklere medlemsforhold
· Miste tilgang til å bruke KM-huset og Vigdarheim gratis
· Forenkler sponsorarbeid
· Må etablere direkte avtale med hovedsponsor
· Endre navn og logo til klubben
· Blir livssynsnøytrale

Forslag til vedtak 1: 
Styret henvender seg til KFUK-KFUM for å gjennomføre en formell utmelding. 

Forslag til vedtak 2 dersom vedtak 1 blir vedtatt: 
Klubben skifter navn til Haugesund Volleyball og styret får frihet til å utarbeide ny logo. 

